Tatoeba sentences — language code: ina
Guinea esseva colonia portugese (1471 - 1778) e espaniol (1778 - 1968), e ha un parve minoritate de francophonos native.
Le stylo musical "samba" surgeva al fin del 1920s, insimul con le tunc recente concepto de un identitate cultural afrobrasilian.
Initialmente un curiositate folcloric pro appreciation del intellectuales, le scholas de samba agradava al societate e ganiava prominentia in le celebration del carneval in Rio a partir del 1950s, quando anque le classe medie passava a participar del paradas popular.
On organisava ligas de scholas e competitiones annual pro eliger le plus belle e animate, un modello que se copiava in São Paulo e mesmo in citates interioran.
Desde le 1970s, le liga principal del carneval de Rio attrahe annualmente milles de touristas al "Citate Meraviliose".
Le Cortina de Ferro se sentiva specialmente in Berlin, ubi ab 1961 un muro impediva le personas de cruciar de un al altere Germania — de un al altere "mundo".
Le modello economic communiste decadeva, e assi le Guerra Frigide esseva finite.
Directiones politic advocate per Mikhail Gorbatchev ab 1986 stimulava tote le mundo socialista a devenir plus democratic e aperte.
Al fin, le historia es un joco rhetoric. Cata latere ha su legitime rationes e non sparnia pecunia ni propaganda a fin de facer los prevaler in le preferentia soveran del populos que le superpotentias desira controlar.
Polysemia es le possibilitate que un mesme parola ha multiple sensos. In alcun casos, le polysemia se debe a un coincidentia sonor: in portugese, 'manga' designa tanto le partes de un vestimento que accomoda le bracios (manica) como un fructo dulce ben commun in Brasil (mango). Iste duo parolas ha nulle relation etymologic: le prime descende del latino, le altere del malayo.
Sovente, parolas polysemic proveni de un sol radice cuje senso original se expandeva per association o transposition de ideas. Assi, on appella 'bracio' al parte de un sofa ubi on usualmente appoia le bracios, e 'pedes' al pecias que supporta un tabula o un sede.
Un romance se appellava assi perque esseva composite in un lingua neolatin, ma le themas amorose esseva tanto constante in obras de iste genero que hodie on associa le parola plus immediatemente a un caso de amor.
Le dominios technic se appropria de parolas, dante a illos sensos specific: un essayo es un tentativa, e anque un texto in que on argumenta sur un puncto de vista, essayante de convincer su lectores.
Inventores de linguas logic o philosophic se ha preoccupate de eliminar le polysemia. In Esperanto mesmo, on verifica iste desiro: pordo (porta) e planedo (planeta) es deformationes con intention de evitar un accumulation de sensos pro porto (porto) e planeto (parve plano).
Interlinguistas a occasiones ha proposite formas inequivoc como lettera (missiva, in contrasto con le litteras del alphabeto) e Makedonia (le pais ex-yugoslave, in contrasto con le region historic Macedonia).
Essente un phenomeno linguistic natural, il es plus coherente admitter le polysemia in linguas que intende parer natural.
Heri io recipeva un littera de mi nipote.
Le alphabeto grec ha vinti-quatro litteras e le russe, trenta-tres.